Асен Босев
Дремчо на лагер

chitanka.info

Другари, да ударим тъпан

да свири три пъти тръба.

Че Дремчо спинка като къпан —

и тая сутрин се успа.

Без Дремчо почва всяка сутрин

любимата ни ведрина.

— Добро ти утро, добро утро,

цял час ти, Дремчо, закъсня!

Но Дремчо пръв е на закуска

и пръв изпива своя чай.

Той яденето не пропуска

и лаком иска: — Още дай!

Поехме радостни на поход

по партизанските следи.

В гората всичките дойдоха,

а Дремчо в кухнята седи!

Край огъня на свободата

играем, пеем до зори.

— Къде е Дремчо? — На кревата,

под одеялото се скри!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.